यह लेख आज का आलेख के लिए निर्वाचित हुआ है। अधिक जानकारी हेतु क्लिक करें।


**बीटा वल्गैरिस**, जिसे साधारण भाषा में **चुकंदर** कहते हैं, अमारैन्थ परिवार का एक पादप सदस्य है। इसे कई रूपों में, जिनमें अधिकतर लाल रंग की जड़ से प्राप्त सब्जी रूप में प्रयोगनीय उत्पाद के लिये उगाया जाता है। इसके अलावा अन्य उत्पादों में इसके पत्तों को शाक रूप में प्रयोग करते हैं, व इसे शर्करा-स्रोत रूप में भी प्रयोग किया जाता है। पशु-आहार के लिये भी कहीं-कहीं प्रयोग किया जाता है। इसकी अधिकतर प्रचलित *Beta vulgaris* उपजाति *vulgaris* में आती है। जबकि *Beta vulgaris* उपजाति:*maritima*, जो ई-बीट नाम से प्रचलित है, इसी का जंगली पूर्वज है और भूमध्य सागरीय क्षेत्र, यूरोप की अंध-महासागर तटरेखा एवं भारत में उगती है। एक अन्य जंगली प्रजाति *Beta vulgaris* उपजाति:*adanensis*, यूनान से सीरिया पर्यन्त पायी जाती है। 

*Beta vulgaris*, नाम से प्रचलित चुकंदर, शाक विक्रेता के यहां
चुकंदर में अच्छी मात्रा में लौह, विटामिन और खनिज होते हैं जो रक्तवर्धन और शोधन के काम में सहायक होते हैं। इसमें पाए जाने वाले एंटीऑक्सीडेंट तत्व शरीर को रोगों से लड़ने की क्षमता प्रदान करते हैं। यह प्राकृतिक शर्करा का स्रोत होता है। इसमें सोडियम, पोटेशियम, फॉस्फोरस, क्लोरीन, आयोडीन और अन्य महत्वपूर्ण विटामिन पाए जाते हैं। चुकंदर में गुर्दे और पित्ताशय को साफ करने के प्राकृतिक गुण हैं। इसमें उपस्थित पोटेशियम शरीर को प्रतिदिन पोषण प्रदान करने में मदद करता है तो वहीं क्लोरीन गुर्दों के शोधन में मदद करता है। यह पाचन संबंधी समस्याओं जैसे वमन, दस्त, चक्कर आदि में लाभदायक होता है। चुकंदर का रस पीने से रक्ताल्पता दूर हो जाती है क्योंकि इसमें लौह भी प्रचुर मात्र में पाया जाता है। चुकंदर का रस हाइपरटेंशन और हृदय संबंधी समस्याओं को दूर रखता है। विशेषतया महिलाओं के लिए बहुत लाभकारी है। चुकंदर में बेटेन नामक तत्व पाया जाता है जिसकी आंत व पेट को साफ करने के लिए शरीर को आवश्यकता होती है और चुकंदर में उपस्थित यह तत्व उसकी आपूर्ति करता है। कई शोधों के अनुसार चुकंदर कैंसर में भी लाभदायक होता है। चुकंदर और उसके पत्ते फोलेट का अच्छा स्रोत होते हैं, जो उच्च रक्तचाप और अल्जाइमर की समस्या को दूर करने में मदद करते हैं।
  

चित्र:चुकंदर.JPGचुकंदर की भारत में प्रचलित किस्म

सन्दर्भ
-------

1. ↑  चुकंदर खाओगे तो लाल हो जाओगे|हिन्दुस्तान लाइव। ३० मार्च २०१०। डॉ॰ साची सोहल (डायटीशियन)
2. 1 2  एनीमिया दूर करे चुकंदर Archived 2010-11-21 at the Wayback Machine। याहू जागरण
3. ↑  उच्च रक्तचाप से बचाता है चुकंदर
4. ↑  बीपी कम करना है तो खाएं चुकंदर। मेरी आवाज सुनो। १३ फ़रवरी २००९

बाहरी कड़ियाँ
-------------

|  |  |
| --- | --- |
|  | **चुकंदर** से संबंधित मीडिया विकिमीडिया कॉमंस पर उपलब्ध है।  |

 
विकिस्रोत में इस लेख से सम्बंधित, मूल पाठ्य उपलब्ध है:
***Beet***

* चुकंदर - सेहत का सिकंदर

* Stephen Nottingham (2004). *Beetroot* (e-book). मूल से 25 अक्तूबर 2009 को पुरालेखित. अभिगमन तिथि 12 अप्रैल 2010.
* Sorting Beta names - multilingual listing of the Beta species

| * दे
* वा
* सं
सब्ज़ियाँ |
| --- |
| जड़ीय सब्ज़ियाँ | आलू · प्याज़ · गाजर · मूली · शलजम · चुकंदर · अरबी |  |
| हरी सब्ज़ियाँ | हरी प्याज · फूल गोभी · बंद गोभी · लौकी · कुम्हड़ा · भिण्डी · बैंगन · शिमला मिर्च · धनिया |
| फल रूपी सब्ज़ियाँ | खीरा · टमाटर  • पेठा (सब्जी) |

| * दे
* वा
* सं
औषधीय पौधे |
| --- |
| • तुलसी • सिनकोना • सर्पगन्धा • अश्वगंधा • नीम • पेनिसिलियम • वसाका • गुलाब • कालमेघ • सदाफूली • रेफ्लीसिया • घृत कुमारी • गिलोय • ब्राह्मी • हरीतकी • बिल्व • यष्टिमधु(मुलहठी) • अर्जुन • चिरायता • पुनर्नवा • नीलगिरी  •  अरण्डी • सतावर • पीपली • अपामार्ग • शंखपुष्पी • शतावर • |